หุ้นไทยแจกอั่งเปา เช้าปิดบวก 5.81 จุด
หุ้นไทยวันที่ 24 ม.ค. 2555 ปรับตัวขึ้นต่อเนื่อง ดัชนีช่วงเช้าปิด  1,068.36 จุด เพิ่มขึ้น 5.81 จุด หรือ 0.55 % มูลค่าซื้อขาย 11,473.30 ล้านบาท
24 ม.ค. 2555

หุ้นไทยวันที่ 24 ม.ค. 2555 ปรับตัวขึ้นต่อเนื่อง ดัชนีช่วงเช้าปิด  1,068.36 จุด เพิ่มขึ้น 5.81 จุด หรือ 0.55 % มูลค่าซื้อขาย 11,473.30 ล้านบาท หลักทรัพย์ที่มีมูลค่าซื้อขายสูงสุด 5 อันดับแรก 1.  IVL    ปิด 32.75  บาท เพิ่มขึ้น 1 บาท มูลค่าซื้อขาย 807.35 ล้านบาท2.  SIRI   ปิด 1.70  บาท ลดลง 0.10  บาท มูลค่าซื้อขาย 574.90  ล้านบาท3.  BANPU ปิด 584  บาท เพิ่มขึ้น 8 บาท มูลค่าซื้อขาย 501.92  ล้านบาท4.  KBANK  ปิด 125.50  บาท เพิ่มขึ้น 2 บาท มูลค่าซื้อขาย 482.72  ล้านบาท5.  KMART   ปิด 4.88 บาท เพิ่มขึ้น 0.54  บาท มูลค่าซื้อขาย 468.99 ล้านบาท นายสุกิจ อุดมศิริกุล ผู้อำนวยการฝ่ายอาวุโส ฝ่ายลงทุนลูกค้าบุคคล บล.ไทยพาณิชย์ กล่าวว่า การลงทุนในหุ้นไทยช่วงเช้าวันนี้ ปรับตัวดีขึ้นต่อเนื่อง โดยตลาดไม่มีข่าวร้ายเข้ามากระทบ การลงทุนเน้นเก็งกำไรหุ้นขนาดเล็กและขนาดกลาง  ขณะที่สถานการณ์ยุโรป ไม่มีความกังวลใหม่ ๆ เข้ามา รอเพียงสถานการณ์แก้ปัญหาหนี้กรีซ ซึ่งไม่มีกำหนดเวลาออกมา
สำหรับทิศทางตลาดหุ้นช่วงบ่าย ยังเป็นลักษณะการเก็งกำไรหุ้นเล็กต่อเนื่องจากช่วงเช้า กรอบการเคลื่อนไหวของดัชนี แนวต้าน 1,080 จุด และแนวรับ 1,050 จุด